Euroopan unionin LOPULLISESTI VAHVISTETTU yleinen talousarvio varainhoitovuodeksi 1995 tuomioistuimen annettua asiassa 41/95 kumoavan tuomion



Virallinen lehti nro L 067 , 18/03/1996 s. 0001 - 0008



Euroopan unionin LOPULLISESTI VAHVISTETTU yleinen talousarvio varainhoitovuodeksi 1995 tuomioistuimen annettua asiassa 41/95 kumoavan tuomion (96/200/Euratom, EHTY, EY) EUROOPAN PARLAMENTIN PUHEMIES, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 artiklan 7 kohdan, ottaa huomioon Euroopan yhteisön perustamissopimuksen ja erityisesti sen 203 artiklan 7 kohdan sekä siihen liitetyn pöytäkirjan N:o 16 ja julistuksen N:o 22 tekstin, ottaa huomioon Euroopan atomienergiayhteisön perustamissopimuksen ja erityisesti sen 177 artiklan 7 kohdan, ottaa huomioon sopimuksen Euroopan yhteisöjen perustamissopimusten ja Euroopan yhteisöjen yhteisen neuvoston ja yhteisen komission perustamisesta tehdyn sopimuksen tiettyjen talousarviota koskevien määräysten muuttamisesta, joka allekirjoitettiin 22 päivänä heinäkuuta 1975, ottaa huomioon 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (), sellaisena kuin se on viimeksi muutettuna asetuksella (EY, Euratom, EHTY) N:o 2335/95 (), ja erityisesti sen 14 artiklan, ottaa huomioon talousarviota koskevasta kurinalaisuudesta ja talousarviomenettelyn parantamisesta 29 päivänä lokakuuta 1993 tehdyn toimielinten välisen sopimuksen (), ottaa huomioon rahoitusnäkymien mukauttamisen () toteuttamisedellytysten mukaan 29 päivänä lokakuuta 1993 tehdyn toimielinten välisen sopimuksen 10 kohdan nojalla, ottaa huomioon Euroopan unionin yleisen talousarvion varainhoitovuodeksi 1995 (), ottaa huomioon Euroopan unionin korjaavan ja täydentävän lisätalousarvion N:o 1 varainhoitovuodeksi 1995 (), ottaa huomioon tuomioistuimen 7 päivänä joulukuuta 1995 antaman tuomion, joka kumoaa Euroopan parlamentin puhemiehen 15 päivänä joulukuuta 1994 tekemän päätöksen varainhoitovuoden 1995 yleisen talousarvion lopullisesta vahvistamisesta, ottaa huomioon varainhoitovuotta 1995 koskevan oikaisukirjelmän, jonka komissio esitti 11 päivänä tammikuuta 1996, ottaa huomioon Euroopan parlamentin keskustelut ja käsittelyt 16 päivänä ja 18 päivänä tammikuuta 1996, ottaa huomioon Euroopan parlamentin 18 päivänä tammikuuta 1996 antaman päätöslauselman, ottaa huomioon varainhoitovuotta 1995 koskevan oikaisukirjelmän, jonka neuvosto vahvisti 29 päivänä tammikuuta 1996, SEKÄ TOTEAA, ETTÄ: Ainoa artikla Euroopan hiili- ja teräsyhteisön perustamissopimuksen 78 artiklassa, Euroopan yhteisön perustamissopimuksen 203 artiklassa ja Euroopan atomienergiayhteisön perustamissopimuksen 177 artiklassa määrätty menettely on saatettu päätökseen ja että Euroopan unionin yleinen talousarvio varainhoitovuodeksi 1995 on lopullisesti vahvistettu. Tehty Brysselissä 31. päivänä tammikuuta 1996. Puhemies Klaus HÄNSCH () EYVL N:o L 356, 31.12.1977, s. 1 () EYVL N:o L 240, 7.10.1995, s. 12 () EYVL N:o C 331, 7.12.1993, s. 1 () EYVL N:o C 126, 22.5.1995, s. 14 () EYVL N:o L 369, 31.12.1994, s. 1 () EYVL N:o L 276, 20.11.1995, s. 1 LIITE Tehdään seuraavat tarkistukset Euroopan unionin yleiseen talousarvioon varainhoitovuodeksi 1995 () ja Euroopan unionin korjaavaan ja täydentävään lisätalousarvioon N:o 1 varainhoitovuodeksi 1995 ().1. Rahoitusosuuden määrät Tiettyjen rahoitusosuuden määrien muuttaminen oheisen liitteen I mukaisesti. 2. Talousarvion selvitysosa Liitteessä 2 luetelluista momenteista ja alamomenteista poistetaan seuraava selvitys: "Perusasetukset jättävät komissiolle harkintavaltaa tämän toiminnan hoidossa. Tämä toimenpide on toteutettava Euroopan yhteisöjen talousarvioon sovellettavan, 21 päivänä joulukuuta 1977 annetun varainhoitoasetuksen (EYVL N:o 356, 31.12.1977, s. 1), sellaisena kuin se on viimeksi muutettuna asetuksella (EHTY, EY, Euratom) N:o 2730/94 (EYVL N:o 293, 12.11.1994, s. 7), 5 artiklan 2 kohdan säännöksiä noudattaen." Momentista B7-8 0 0 "Kansainväliset kalastussopimukset" poistetaan seuraava selvitys: "komission ja Venäjän välillä neuvoteltavan sillinkalastuksen rahoitusta koskevan kalastussopimukseen liittyviin menoihin sidotaan 1 miljoonaa ecua." >TAULUKON PAIKKA> >TAULUKON PAIKKA> () EYVL N:o L 369, 31.12.1994 () EYVL N:o L 276, 20.12.1995